#### 4. sz. melléklet a BI/529-85/2017 nyt. számú KKD-hoz

|  |
| --- |
| **Honvédelmi Minisztérium** |
| **VÉDELEMGAZDASÁGI HIVATAL** |
| Nyt. szám: |

... sz. példány

# TERVEZÉSI SZERZŐDÉS

# TERVEZET

|  |
| --- |
| mely létrejött a  **HM Védelemgazdásági Hivatal**  és az  **…………**  között |

**- 2017 -**

**A SZERZŐDÉS ALANYAI**

**MEGRENDELŐ: Honvédelmi Minisztérium Védelemgazdasági Hivatal**

Képviseli: Fodor Péter dandártábornok, főigazgató

Székhely: 1135 Budapest, Lehel utca 35-37

Telefonszám: 236-5114

Telefaxszám: 236-5128

Pénzforgalmi jelzőszám: MÁK 10023002-00333520-00000000

Közösségi adószám: 15714015-2-51

**(Továbbiakban: Megrendelő)**

**Tervező:**

Címe:

Képviselő:

Telefon:

Telefax:

Pénzforgalmi jelzőszám:

Adószám:

**(Továbbiakban: Tervező)**

A Tervezési szerződés létrejött a **Megrendelő** és a **Tervező** (továbbiakban: **Felek**) között az alábbiak szerint:

**PREMBULUM**

A közbeszerzés 100 %-ban a Környezeti és Energiahatékonysági Operatív Program keretéből származó, vissza nem térítendő EU-s támogatásból, szállítói finanszírozási formában valósul meg.

A közbeszerzésekről szóló 2015. évi CXLIII. törvény (továbbiakban: Kbt.) 112. § (1) bekezdés b) pont alkalmazásával a 113. § (1) bekezdés szerinti nemzeti nyílt eljárás szerint lefolytatott 6-31/VGH/KBT/529/2017 eljárás azonosítójú beszerzési eljárás eredményeként a Megrendelő és az eljárásban nyertes Ajánlattevő (Tervező), továbbiakban együttesen Felek között az … nyt. számú Ajánlattételi felhívás és kiegészítő közbeszerzési dokumentum, a helyszíni bejárásról készült jegyzőkönyv, valamint a nyertes ajánlat alapján az alulírott helyen és napon, az alábbi feltételekkel:

Fenti okmányok jelen szerződés szerves részét képezik.

1. **A szerződés tárgya**
   1. Jelen szerződés tárgya: **„KEHOP-3.3.0 Taszár, Repülőtér, „A” és „B” üzemanyagtelepek kármentesítése, tervezési feladat”** az alábbiak szerint:
   2. Tervező feladatait jelen szerződés és mellékletei szerint köteles teljesíteni. A szerződés és annak mellékletei egymást kiegészítik és kölcsönösen magyarázzák.
   3. A végleges dokumentációkat magyar nyelven kell elkészíteni.
   4. Engedélyezési tervdokumentációkat a hatósági eljárásnak megfelelő példányszámban (papír alapú másolat, kötve) kell leszállítani. Megbízó részére további két (2) ezzel azonos (papír) példányt, továbbá egy példányt digitális (CD) adathordozón kell biztosítani.
   5. A tenderdokumentációk végleges változatát Megbízó részére négy (4) példányban (papír alapú másolat, kötve) további egy példányt digitális (CD) adathordozón kell leszállítani
   6. A papír alapú másolatok lehetőleg A4 és A3 formátumban készüljenek, a tervrajzok mérete legfeljebb A0 lehet.
   7. A dokumentációk legalább az alábbiakat tartalmazzák (de nem kizárólagosan):

* a benyújtott dokumentáció tárgya (dokumentáció tartalmára és a benyújtás céljára vonatkozó megjelöléssel, pl. engedélyezési terv)
* (terv- és iratjegyzék) azokról a dokumentum részletekről, amelyeket az egész dokumentáció tartalmaz, (a terv- és iratjegyzékben a tervek száma és címe, az iratokról azok száma és címe szerepel)
* műszaki leírás
* tervrajzok
* egyéb, lényeges információk, dokumentumok.
* a projekt tárgyát (KEHOP-3.3.0 Taszár, Repülőtér, „A” és „B” üzemanyagtelepek kármentesítése),
* a projekt azonosítószámát (KEHOP-3.3.0-15-2017-00004),
  1. A nem tervlapon készülő dokumentumokat (pl. műszaki leírás) biztonságosan bekötött formában kell benyújtani; az oldalak mérete A4 vagy az oldalakat ilyen méretre kell hajtogatni
  2. A CD adathordozón átadásra kerülő digitális példányok fájlformátuma az alábbiak legyenek:
* szöveges és táblázatos állományok \*.doc, \*.txt, \*.xls, \*.pdf,
* fényképek és kézzel rajzolt tervek \*.jpg,\*.pdf
* geodéziai felmérések, tervrajzok \*.dwg, \*dxf, és \*.pdf.
  1. A geodéziai felméréseket M=1:5000 léptéknek megfelelő részletességgel kell elkészíteni, illetve a meglévő felméréseket ennek megfelelően kell kiegészíteni
  2. A geodéziai felmérések eredményeit EOV (Egysége Országos Vetületi rendszer) koordináta- rendszerben, a mérési adatokat digitális formában és ArcInfo vagy\*dwg (ill. annál frissebb) fájlverzióban, rétegstruktúrában, vektorformátumban kell biztosítani.
  3. A digitális adatokat (koordináta- listákat) Microsoft Office Excel- munkafüzet (\*.xls) (ill. annál frissebb) táblázatos formában kell átadni (X, Y, Z koordináta és pont neve oszlopszerkezetben)
  4. A nem vektoros formátumú archív térképeket (1:10.000 léptékű és 1:2.000 vagy 1:4.000 léptékű a kataszteri térképeket, illetve egyéb helyszínrajzok) \*.jpg formátumban kell átadni, a beillesztési koordináták megadásával.
  5. A vonalrajz pontjait csatlakozó vonalakból felépülő vonallal kell összekötni, a határvonalak zár sokszögnek kell lenni; a geodéziai felmérést 1:500 léptékű rajzokon kell elkészíteni az EOV rendszerben a topográfiai alaptérképbe kell beilleszteni.

1. **Teljesítés helye:** 
   1. Teljesítés helye:

HM Védelemgazdasági Hivatal Biztonsági Beruházási, EU-s Fejlesztési és Környezetvédelmi Igazgatóság (1135 Budapest, Lehel utca 35-37.)

A teljes tervezési terület: Taszár Repülőtér, „A” és „B” üzemanyagtelepek (MH Kapos Bázisrepülőtér, Taszár 037/1 hrsz.) és a szomszédos területek: Taszár 038, 039, 040/4, 041/1, 041/3, 041/6, 041/7, 042/1, 042/2, 045 hrsz.-ú ingatlanok.

1. **A tervezői díj**
   1. A tervezői díj egyösszegű átalányáron kerül elszámolásra, mely a feladat végrehajtása során felmerülő minden költséget tartalmaz. Tervező a tervezői díjért teljes körűen vállalkozik a szerződéses kötelezettségek teljesítésére. Abban az esetben, amennyiben a Tervező a tervezői díjat alulprognosztizálta, az ebből eredő pluszköltségeket, kiadásokat stb. nem hárítja át a Megrendelőre és nem mentesíti a teljesítési kötelezettség alól. A számlázásra és a pénzügyi teljesítésre egyebekben a teljesítés időpontjában hatályos áfa szabályok és áfa % alapján kerülhet sor.
   2. A tervezői feladat tervezői díja:

Mindösszesen nettó tervezői díj: **,- Ft**

Áfa 27%: **,- Ft**

Mindösszesen bruttó tervezői díj: **,- Ft**

**azaz bruttó: forint.**

1. **A szerződés időtartama, teljesítés és annak feltételei**
   1. A szerződés határozott időtartamra jött létre.
   2. **Teljesítési határidők:**

4.2.1. **Szerződéskötéstől számított 3. hónap vége:**

A tényfeltárási záródokumentáció, műszaki beavatkozási terv, vízjogi létesítési engedélyezési terv, bontási tervek (tartálypark és csatlakozó teljes hálózat kapcsán, vasúti lefejtő, vasúti vonalszakasz –amennyiben releváns–, épületek vonatkozásában), fakivágási engedélyezési terv és a kivitelezési feladat végrehajtásához szükséges tenderdokumentáció elkészítése, azok Ajánlatkérő általi jóváhagyása, illetve a tervdokumentációk engedélyeztetésre történő benyújtása. Az elkészült Megvalósíthatósági tanulmány (MT) és Költség-haszon elemzés (CBA) Ajánlatkérő szakmai ellenőrzését és jóváhagyását követően– Irányító Hatóság részére minőségbiztosításra történő benyújtása, illetve a további elkészült dokumentációk területileg illetékes környezetvédelmi hatóság részére történő megküldése.

4.2.2. **Szerződéskötéstől számítottan 6. hónap vége:**

A szerződésben foglalt, Ajánlattevőt érintő feladatok maradéktalan teljesítése és azok Ajánlatkérő általi igazolása („D” határértéket meghaladó szennyezés esetén műszaki beavatkozási terv és vízjogi létesítési engedélyezési terv, bontási tervek illetékes hatóságok általi elfogadása, azok alapján az engedélyek kiadása).

A tényfeltáró záródokumentáció és műszaki beavatkozási terv illetékes környezetvédelmi hatóság általi elfogadása, továbbá a vízjogi létesítési engedély rendelkezésre állása.

4.2.3. **Szerződéskötéstől számított 7. hónap végéig:**

Az elkészült dokumentációk – az Ajánlatkérő szakmai ellenőrzését és jóváhagyását követően – illetékes környezetvédelmi hatóságok részére történő megküldése, a szükséges környezetvédelmi hatósági jóváhagyások beszerzése. A környezetvédelmi hatóságok által kért kiegészítések, hiánypótlások teljesítése a környezetvédelmi hatóságok által előírt határidőre és módon, amennyiben az ügyben egyeztetési igény merül fel, mind a környezetvédelmi hatóságok, mint az Ajánlatkérő rendelkezésére kell állnia, szükség szerint személyesen.

* 1. Tervező az előteljesítés jogát fenntartja.
  2. Szállítandó példányszám:

1. Tényfeltárási záródokumentáció, 4 nyomtatott és 1 elektronikus példányban digitális adathordozón (CD)
2. Műszaki beavatkozási terv, 4 nyomtatott és 1 elektronikus példányban digitális adathordozón (CD)
3. Vízjogi létesítési engedélyezi terv, 4 nyomtatott és 1 elektronikus példányban digitális adathordozón (CD)
4. Megvalósíthatósági Tanulmány és Költség- haszon elemzés (CBA), 4 nyomtatott és 1 elektronikus példányban digitális adathordozón (CD)
5. Tartálypark bontási terv, 4 nyomtatott és 1 elektronikus példányban digitális adathordozón (CD)
6. Vasúti lefejtő bontási terv, 4 nyomtatott és 1 elektronikus példányban digitális adathordozón (CD) – amennyiben releváns.
7. Vasúti vonalszakasz bontási terv, 4 nyomtatott és 1 elektronikus példányban digitális adathordozón (CD) – amennyiben releváns.
8. Épület bontási terv, 4 nyomtatott és 1 elektronikus példányban digitális adathordozón (CD) (szükség esetén)
9. Fakivágási engedélyezési terv, 4 nyomtatott és 1 elektronikus példányban digitális adathordozón (CD) (szükség esetén)
10. A kármentesítés kivitelezőjének kiválasztására irányuló, kiírásra kerülő eljárás (kiviteli terv szintű) tenderdokumentációja, árazott és árazatlan költségvetéssel, 4 nyomtatott és 1 elektronikus példányban digitális adathordozón (CD)
11. Hatósági átvételi elismervény: az engedélykérelmek benyújtására vonatkozó igazoló elismervény
12. Hatósági engedélyek, határozatok megléte.
13. **Kijelentések, kellék,- és jogszavatosság**
    1. A Tervező a jelen szerződés aláírásával kijelenti és jótáll azért, hogy rendelkezik a Feladat teljesítéséhez szükséges tervezői jogosultsággal.
    2. A Tervező kijelenti, hogy az elkészített tervdokumentáció saját szellemi terméke és más személyek, vagy szervezetek jogait nem sérti. A Tervező a dokumentációk készítése során szerzett információkat, valamint az elkészült dokumentációkat egyéb munkái során nem használhatja fel.
    3. A Tervező jótáll a jelen szerződésben foglalt kötelezettségeinek szerződésszerű teljesítéséért, az általa készített tervek és dokumentációk tartalmának szakszerűségéért, valós állapotnak megfelelő tartalmáért, valamint a jogszabályok és egyéb szakmai szabályok betartásáért továbbá az alkalmazott megoldások, eljárások alkalmasságáért és minőségéért, függetlenül attól, hogy azokat saját maga vagy alvállalkozója, esetleg egyéb, jogszerűen bevont harmadik személy alkalmazza.
    4. A Tervező az esetleges tervezési hibákért a Megrendelővel szemben akkor is felelős, ha a Megrendelő a terveket elfogadta és kivitelezés vagy továbbtervezés céljából továbbadta. A Tervező jótállását, szavatosságát és kártérítési felelősségét nem korlátozza és nem zárja ki az, hogy a Feladat elvégzése során, illetőleg a tervek átadásakor a Megrendelő nem tesz kifogást a Tervező szerződéses kötelezettségeinek teljesítésével kapcsolatban.
    5. A Tervező a szerződésben előírtakon túl olyan dokumentációkat köteles szolgáltatni, mely a korszerű műszaki követelményeknek és a hatósági előírásoknak, engedélyeknek megfelel, és egyben igazoltan kielégíti a gazdaságosság szempontját is.
    6. A Tervező kötelezettséget vállal arra és szavatol azért, hogy a jelen szerződés szerinti minden kötelezettséget – ezen belül különösen a Feladat teljesítésére irányuló tevékenységet – jelentős gyakorlattal rendelkező Tervezőtől elvárható szakértelemmel és gondossággal, legjobb tudása szerint és a legnagyobb körültekintéssel, a Megrendelő szakmai és gazdasági szempontjainak messzemenő figyelembevétele mellett, valamint az európai uniós és a magyar jogszabályoknak, továbbá a vonatkozó szakmai és hatósági előírásoknak megfelelően teljesíti valamint a jelen szerződésben meghatározott előírásoknak megfelelően teljesíti.
    7. A Tervező kötelezettséget vállal és szavatol azért, hogy a Megrendelő a teljesítés során keletkező valamennyi szerzői jogi védelem alá eső alkotáson területi korlátozás nélküli, határozatlan idejű, kizárólagos és harmadik személynek átadható felhasználási jogot szerezzen. A Tervező biztosítja továbbá, hogy a Tervezési szerződés alapján a Megrendelő jogot szerez a szerzői jogi védelem alá eső alkotások (tervek) átdolgozására, az adott ingatlan vonatkozásában a kivitelezés megvalósításához kapcsolódó egyéb tervezési, beszerzési feladatokhoz kiindulási adatszolgáltatásként korlátozás nélkül felhasználására, a kivitelezés megvalósulását követően felmerülő átalakítási, bővítési igények esetén a továbbtervezésre, engedélyeztetésre, pályáztatások során tenderdokumentációk részeként való szerepeltetésre. A Tervező külön szavatol azért, hogy az átadásra kerülő dokumentumok egyes elemeinek felhasználásával kapcsolatban harmadik személyek szerzői vagy személyiségi jogi alapon a Megrendelővel szemben igényt nem érvényesítenek.
    8. Tervező kötelezettséget vállal, hogy a szerződés teljesítéséhez szükséges vízkémiai vizsgálatok elvégzésére alkalmas akkreditált laboratórium rendelkezésre állását igazoló, a Nemzeti Akkreditáló Testület által kiadott akkreditálási okirat és a Nemzeti Akkreditáló Testület által kiadott határozat másolati példányait a szerződéskötés követő 15 munkanapon belül Megrendelő teljesítésigazolásra kijelölt képviselőjének átadja.
14. **Fizetési feltételek**
    1. A 272/2014. (XI.5.) Korm. rendelet 119. § alapján Megrendelő a Tervező részére a szerződés elszámolható összege 30%-ának megfelelő mértékű szállítói előleg igénylésének lehetőségét biztosítja.
    2. Előleg igénylése esetén a Megrendelő választása szerint

**6.2.1.** a szerződés elszámolható összegének 10%-a és az igényelt szállítói előleg különbözetére jutó támogatás összegének megfelelő mértékű, az irányító hatóság javára szóló, a Kbt. 134. § (6) bekezdése a) pont szerinti, vagy a 272/2014. (XI.5.) Korm. rendelet 83. § (1) bekezdése szerinti más biztosítékot nyújt, vagy

**6.2.2.** a 272/2014. (XI.5.) Korm. rendelet 1. melléklet 134.4. pontja (Ha a jogosulatlan igénybevétel a szállító szándékos magatartására vezethető vissza és a szállító nem nyújtott biztosítékot, az irányító hatóság felszólítja az előleg visszafizetésére. Ha a nyertes Ajánlattevő a visszafizetési kötelezettségének a visszafizetésre megállapított határidőben nem vagy csak részben tesz eleget, az irányító hatóság a vissza nem fizetett összeg adók módjára történő behajtása céljából megkeresi az állami adóhatóságot. Behajthatatlanság esetén az irányító hatóság kezdeményezi az Állami Adóhatóságnál a szállító és a szállítóban többségi befolyással rendelkező szervezet adószámának törlését.) alkalmazásának tudomásul vétele mellett nem nyújt biztosítékot.

* 1. A szállítói előleget az előlegbekérő dokumentum kedvezményezett részére történő benyújtásával igényelheti a Tervező, amely alapján a 272/2014. (XI.5.) Korm. rendelet előírásainak megfelelően a Megrendelő nyújtja be az irányító hatósághoz az előleg iránti kérelmet.
  2. Amennyiben a Tervező szállítói előleget vesz igénybe, a folyósított szállítói előleg összege a részszámlából kerül jóváírásra.
  3. A Tervezőt a felhívásban és a dokumentációban meghatározott feladatok teljes körű ellátásáért (a 1. pont szerinti feladatok maradéktalan elvégzéséért) összesen **nettó \*\*\* + ÁFA \*\*\* Ft = bruttó \*\*\*** összegű, fix (átalány jellegű) tervezői díj illeti meg. A tervezői díj tartalmazza a szerződésszerű teljesítéshez szükséges, a feladatleírásban meghatározott mennyiségi és minőségi elvárások szerinti valamennyi költséget és a hatósági eljárások igazgatási szolgáltatási díjait is.
  4. A Felek megállapodnak abban, hogy a Tervező részszámla, illetve a végszámla benyújtására az alábbiak szerint jogosult:

A Tervező 1 db részszámla, illetve 1 db végszámla benyújtására jogosult a szerződés 2. számú mellékletét képező pénzügyi/kifizetési ütemterv alapján (2. sz. melléklet).

* 1. A számla kiegyenlítésének feltételei:

**6.7.1.** A számlakifizetés feltétele a szerződésben részletezett feladatok elvégzése, azok teljesítésének Megrendelő általi igazolása.

**6.7.2.** A részszámla benyújtásának és a számla kifizetésének feltétele tényfeltárási záródokumentáció, műszaki beavatkozási terv, vízjogi létesítési engedélyezési terv, bontási tervek (tartálypark és csatlakozó teljes hálózat kapcsán, vasúti lefejtő, vasúti vonalszakasz –amennyiben releváns–, épületek vonatkozásában), fakivágási engedélyezési terv és a kivitelezési feladat végrehajtásához szükséges tenderdokumentáció elkészítése, azok Megrendelő általi jóváhagyása, illetve a tervdokumentációk engedélyeztetésre történő benyújtása. Az elkészült Megvalósíthatósági tanulmány (MT) és Költség-haszon elemzés (CBA) Megrendelő szakmai ellenőrzését és jóváhagyását követően– Irányító Hatóság részére minőségbiztosításra történő benyújtása, illetve a további elkészült dokumentációk területileg illetékes hatóság részére történő megküldése.

A részszámla összege a tervezői díj 70%-a.

**6.7.3.** A végszámla benyújtásának és a számla kifizetésének feltétele:

* A szerződésben foglalt, Tervezőt érintő feladatok maradéktalan teljesítése és azok Megrendelő általi igazolása („D” határértéket meghaladó szennyezés esetén műszaki beavatkozási terv és vízjogi létesítési engedélyezési terv, bontási tervek illetékes hatóságok általi elfogadása, azok alapján az engedélyek kiadása).
* A tényfeltáró záródokumentáció és műszaki beavatkozási terv hatóság általi elfogadása, továbbá a vízjogi létesítési engedély rendelkezésre állása.

A végszámla összege a tervezői díj 30%-a.

**6.7.4.** A számlákat egy eredeti és egy másolati példányban kell megküldeni. A számlákhoz csatolt okmányok 2 sorozatának eredetinek kell lennie.

6.7.5. A számlákon kötelezően fel kell tüntetni:

* a projekt tárgyát (KEHOP-3.3.0 Taszár, Repülőtér, „A” és „B” üzemanyagtelepek kármentesítése),
* a projekt azonosítószámát (KEHOP-3.3.0-15-2017-00004),
* a szerződés azonosító számát (…).

A számlát az általános forgalmi adóról szóló törvény (2007. évi CXXVII. törvény) és az adózás rendjéről szóló 2003. évi XCII. törvény 36/A. § szerint kell kiállítani.

6.7.6. Minden számla példányhoz csatolni kell minden olyan okmányt, ami a számla összegét befolyásolhatja, valamint a kiállítás időpontjától számított 30 napnál nem régebbi nemlegesnek minősülő adóigazolást. Amennyiben Tervező  szerepel a köztartozásmentes adózói adatbázisban, úgy az adózás rendjéről szóló 2003. évi XCII. törvény 85/A. § (7) bekezdése alapján elegendő annak tényére való hivatkozás.

* 1. A számlán az alábbi kifizetőhelyet kell feltüntetni:

**HM Védelemgazdasági Hivatal**

Számlaszáma: 10023002 – 00333520–00000000

Adószám: 15714015-2-51

Cím: 1135 Budapest, Lehel u. 35-37.

* 1. Amennyiben a számla és mellékletei az alaki és tartalmi követelményeknek nem felel meg, akkor a Megrendelő hiány pótlására a számlát Tervezőnek visszaküldi. A számla ilyen okból történő visszaküldése a fizetési határidő vonatkozásában halasztó hatályú. A Tervező részéről ismételten kiállított és a Megrendelő felé benyújtott számla kifizetése a kézhezvételétől számított 30 naptári napon belül esedékes.

1. **A Felek jogai és kötelezettségei**
   1. Tervező kötelezettségei:
      1. Meglévő adatok összegyűjtése (helyszínre vonatkozó információk), rendszerezése, értékelése;
      2. A feladat teljesítéséhez szükséges geodéziai és egyéb felmérések készítése és a meglévő felmérések szüksége szerinti kiegészítése, aktualizálása;
      3. Konzultáció a Megbízóval, az illetékes hatóságokkal: a beavatkozási terv tartalmának véglegesítése és a szükségesnek tartott helyszíni munkák megkezdése előtt;
      4. A tényfeltárási záródokumentáció, műszaki beavatkozási-, vízjogi létesítési engedélyezési tervek, bontási terv elkészítése a vonatkozó jogszabályokban rögzített tartalommal;
      5. Engedélyezési tervdokumentációk hatóság általi jóváhagyatása, az engedélyek beszerzése;
      6. Az engedélyezési eljárásokhoz szükséges frissességű tulajdoni lapok és birtokhatár sarokpontok beszerzésének költsége Tervezőt terheli;
      7. A tenderdokumentációk elkészítése a vonatkozó jogszabályoknak megfelelő műszaki tartalommal;
      8. A tervezési munkálatokhoz szükséges laboratóriumi és mintavételi munkákat végző laboratóriumnak akkreditációval kell rendelkeznie;
      9. A munkák megkezdését megelőzően 10 munkanappal a feladat-végrehajtásban részt vevő személyek, gépjárművek számára belépési engedélyt kell kérni írásban, elektronikus úton (e-mailben). A beléptetés kérése a „Honvédségi területen történő beléptetés szabályai” 1. a) pontjában leírt tartalommal történjen;
      10. A munkavégzés során fokozott figyelemmel kell lenni a környezet tisztaságára.
      11. A jelen műszaki dokumentációban előírt jelentések elkészítése és benyújtása a Megbízónak;
      12. Folyamatos kapcsolattartás, lényegi egyeztetésekről jegyzőkönyv vagy emlékeztető készítése;
      13. A pályázat forrására tekintettel minden, a projekt keretében készülő dokumentumon fel kell tüntetni a projektek azonosítószámát (KEHOP-3.3.0-15-2017-00004).
   2. A feladatok teljesítése során a KEHOP-3.3.0 jelű pályázati konstrukció pályázati felhívásában és a KEHOP általános pályázati útmutatóban, valamint a projekt támogatására vonatkozó támogatási szerződésben előirt formai és tartalmi követelmények betartása szükséges.
   3. Tervező haladéktalanul köteles közölni a Megrendelővel minden olyan körülményt, amely a Támogatói Szerződés teljesítését, eredményét, illetve a megállapított teljesítési határidőket érdemben érinti.
   4. Tervező a Tervezési szerződés, illetve Megrendelő utasításai szerint köteles eljárni. Megrendelő utasítása nem terjedhet ki a munka megszervezésére, illetőleg nem teheti a teljesítést terhesebbé.
   5. Ha a Megrendelő célszerűtlen vagy szakszerűtlen utasítást ad, erre Tervező köteles őt figyelmeztetni. A figyelmeztetés elmulasztásából eredő kárért Tervező felelős. Ha azonban Megrendelő a figyelmeztetés ellenére utasítását fenntartja, akkor a Megrendelő utasítása szerint a Megrendelő kockázatára köteles a tevékenységét folytatni.
   6. Megrendelő Tervező külön írásbeli kérelmére biztosíthatja a tárgyi feladat végrehajtásához szükséges helyszíni előkészítő munkák, illetve feltáráson alapuló felmérés lehetőségét.
      1. Tervező köteles betartani a honvédségi területen történő munkavégzés alábbi szabályait:
   7. A munkaterületre történő belépés, illetve a gépjárművel történő anyagszállítás a helyi üzemeltetővel történt egyeztetés után lehetséges.

Belépési engedély biztosításához az alábbi adatok írásban történő leadása szükséges:

* munkát végzők személyi adatai (név; anyja neve; szül. hely, idő; lakcím; szem. ig. száma);
* anyagszállítást gépjárművezetők és rakodók személyi adatai (mint fent);
* anyagot szállító gépjárművek típusa, rendszáma és színe.

Belépési engedéllyel nem rendelkező személyeknek és gépjárműveknek az objektum területére történő beengedését a porta/őrség megtagadja, ezért a Tervező többletköltséget nem számíthat fel, akadályoztatást nem jelenthet.

* 1. Tervező dolgozói a munkaterületre történő ki–be közlekedés során a közlekedési és a kapcsolódó balesetvédelmi – munkavédelmi előírásokat kötelesek betartani és betartatni.
  2. Tervezőnek gondoskodnia kell a munkaterület folyamatos takarításáról, tisztán tartásáról.
     1. Anyagok, szerszámok tárolására az objektum vezetője biztosít helyiséget, illetve bekeríthető felvonulási területet.
     2. A munkaterületként átvett helyiségek állagmegóvása a helyiségekben, illetve a szabadban tárolt, valamint a már beépített anyagok őrzése a Tervező feladata.
     3. Bontási törmelék és egyéb hulladék folyamatos, rendszeres elszállításáról, a munka- és felvonulási terület rendben tartásáról Tervező köteles gondoskodni, saját költsége terhére.
     4. Munkavégzés, illetve anyagtárolás során az adott területre vonatkozó tűzvédelmi szabályok betartása kötelező. A munkavégzés során szükséges nyílt láng használatára írásban kell tűzgyújtási engedélyt kérni az objektum vezetőjétől.
     5. Tervező köteles saját költsége terhére a veszélyes hulladéknak számító anyagokat gyűjteni, tárolni, illetve a helyszínről folyamatosan elszállítani a 225/2015. (VIII. 7.) Korm. rendelet értelmében.
     6. Az objektum üzemeltetőjével történő előzetes egyeztetést követően, Tervezőnek lehetősége van hosszabbított, vagy két műszakban történő, esetleges szombati és vasárnapi munkavégzésre is.
     7. Tervező a munkaterületen köteles ellátni a munka–, illetve tűzvédelmi feladatokat, valamint betartani a részére megszabott külön előírásokat. Az adott területre vonatkozó tűzvédelmi szabályokról az érintett katonai objektum tűzrendész illetékese ad tájékoztatást, illetve bármilyen jellegű tűzgyújtást illetékessel egyeztetni kell.
  3. Tervező kijelenti, hogy rendelkezik érvényes, tervezői hibákból fakadó környezeti kármentesítés tervezése tárgyú, 5.000.000 Ft / káresemény, és 30.000.000 Ft / kárév biztosítási összegig terjedő tervezői felelősségbiztosítási szerződéssel, vagy meglévő biztosítását a szerződés tárgyára, a fenti összegig kiterjesztette.
  4. Biztonsági feltételek:

Tervezőnek a tervezés során az alábbi jogszabályokat kell figyelembe venni. A jogszabályok felsorolása nem teljes körű, ez azonban a Tervezőt nem jogosítja az egyéb jogszabályok és előírások figyelmen kívül hagyására. A Tervező felelőssége az aktuális és érvényben lévő nemzeti és nemzetközi jogszabályok alkalmazása.

* KEHOP- 3.3.0 pályázati konstrukció pályázati felhívása és általános pályázati útmutatója. (Letölthető: <http://www.pályázat.gov.hu/pályázati> dokumentáció)
  + - 272/2014. (XI.5.) Korm. rendelet a 2014–2020 programozási időszakban az egyes európai uniós alapokból származó támogatások felhasználásának rendjéről
    - 219/2004. (VII. 21.) Korm. rendelet a felszín alatti vizek védelméről

# 6/2009. (IV. 14.) KvVM-EüM-FVM együttes rendelet a földtani közeg és a felszín alatti víz szennyezéssel szembeni védelméhez szükséges határértékekről és a szennyezések méréséről

* + - 312/2012. (XI.8.) Korm. rendelet az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról
    - 2004. évi CXL. törvény a közigazgatási hatósági eljárás és szolgáltatás általános szabályairól
    - 2012. évi CLXXXV. törvény a hulladékról
    - 1995. évi LIII. törvény a környezet védelmének általános szabályairól
    - 191/2009. (IX.15.) Korm. rendelet az építőipari kivitelezési tevékenységről
    - 322/2015. (X.30.) Korm. rendelet az építési beruházások, valamint az építési beruházásokhoz kapcsolódó Vállalkozói és mérnöki szolgáltatások közbeszerzésének részletes szabályairól
    - 20/2006. (IV.5.) KvVM rendelet a hulladéklerakással, valamint a hulladéklerakóval kapcsolatos egyes szabályokról és feltételekről
    - 13/2015. (III.31.) BM rendelet a vízügyi és a vízvédelmi hatósági eljárások igazgatási szolgáltatási díjairól
    - 2/2002. (I.23.) KÖM- FVM rendelet az érzékeny természeti területekre vonatkozó szabályokról
    - 225/2015. (VIII.7.) Korm. rendelet a veszélyes hulladékkal kapcsolatos egyes tevékenységek részletes szabályairól
    - 6/2009. (IV.4.) KvVM- EüM- FVM együttes rendelet a földtani közeg és a felszín alatti víz szennyezéssel szembeni védelméhez szükséges határértékekről és a szennyezések mértékéről
    - 18/1996. (VI.13.) KHVM rendelet a vízjogi engedélyezési eljáráshoz
    - 12/1996. (VII.4.) KTM rendelet a környezetvédelmi felülvizsgálat végzéséhez szükséges szakmai feltételekről és a feljogosítás módjáról, valamint a felülvizsgálat dokumentációjának tartalmi követelményeiről

# 72/2013. (VIII. 27.) VM rendelet a hulladékjegyzékről

* 297/2009. (XII. 21.) Korm. rendelet a környezetvédelmi, természetvédelmi, vízgazdálkodási és tájvédelmi szakértői tevékenységről
* 496/2016. (XII. 28.) Korm. rendelet a kulturális örökség védelmével kapcsolatos szabályokról
* 25/1997. (VIII.1.) PM rendelet a termőföldnek nem minősülő ingatlanok hitelbiztosítéki értékének meghatározására vonatkozó módszertani elvekről
  + - 1/2009 (I.30.) HM rendelet a Magyar Honvédségre, illetve a katonai nemzetbiztonsági szolgálatokra vonatkozó eltérő munkavédelmi követelményekről, eljárási szabályokról
    - Egyéb, a tervezésre vonatkozó jogszabályok, előírások.

1. **Kötbér**
   1. Amennyiben az Ajánlattevő a szerződés 4.2.1, 4.2.2. pontjában vállalt bármely teljesítési határidőt olyan okból, amelyért felelős késedelmesen teljesít, úgy késedelmi kötbért köteles fizetni, melynek mértéke

* a szerződés 4.2.1. pontja szerinti teljesítés vonatkozásában a szerződés 6.7.2. pontjában meghatározott részszámla szerinti nettó tervezési díjának 1%-a/nap, illetve
* a szerződés 4.2.2. pontja szerinti teljesítés vonatkozásában a szerződés 6.7.3. pontjában meghatározott végszámla szerinti nettó tervezési díjának 1%-a/nap.

A késedelmi kötbér maximális mértéke a késedelemmel érintett szolgáltatás nettó tervezési díjának 20%-a.

* 1. A késedelmi kötbér esetére érvényesített kötbér maximumának elérésekor Ajánlatkérő jogosult a szerződést egyoldalúan azonnali hatállyal felmondani.
  2. A minőségi kifogás bejelentésétől a szolgáltatásnak kifogástalan minőségben történő teljesítéséig eltelt idő késedelmes teljesítésnek tekintendő, így ezen időtartam alatt Tervezőt a jelen szerződés 7.1. pontjában foglaltaknak megfelelő késedelmi kötbérfizetési kötelezettség terheli. Megrendelő a Tervező hibás teljesítése esetén a Tervező szerződésszerű teljesítésére határidőt határoz meg.
  3. A késedelmi kötbér fizetése nem mentesíti a Tervezőt a szolgáltatás teljesítésének kötelezettsége alól.
  4. A Megrendelő jogosult a szerződéstől elállni, illetve felmondani a szerződést amennyiben a Tervező valamely teljesítési határidőt legalább 30 nappal meghaladja, hibás teljesítés esetén a fennálló kötelezettségének a részére meghatározott határidőn belül nem tesz eleget, vagy a szerződésből fakadó egyéb kötelezettségét súlyosan megszegi.
  5. Ezekben az esetekben, továbbá ha a szerződés teljesítése a Tervezőnek felróható okból meghiúsul, a Megrendelő meghiúsulási kötbérre jogosult, melynek alapja a tervezési díj nettó értéke, mértéke annak 20%-a.
  6. A kötbért a Tervező a Megrendelő által kiállított felszólító levél alapján, annak kézhezvételétől számított 30 napon belül köteles megfizetni.
  7. A Megrendelő kötbérigényének érvényesítése nem zárja ki a szerződésszegésből eredő egyéb igények érvényesítésének lehetőségét.
  8. Súlyos szerződésszegésnek minősül különösen, de nem kizárólagosan:
* Tervező vagy Alvállalkozója megsérti a szerződés 14.10. pontjában meghatározott titoktartási kötelezettségét;
* Tervező megszegi a szerződés 14.11. pontjában a foglalt összeférhetetlenségi szabályokat;
* A szerződés teljesítése során derül ki, hogy Tervező a beszerzési eljárás, illetve a szerződéskötés során lényeges körülményről, tényről valótlan vagy hamis adatot szolgáltatott;
* Tervező szerződészegést követ el, és a szerződésszegést az arra történő többszöri felszólítás ellenére sem szünteti meg, vagy ismétlődően hasonló szerződésszegést követ el.

1. **Késedelmes fizetés**
   1. Abban az esetben, ha az Megrendelő a szerződés 4.2. pontjában meghatározott határidőhöz képest késedelmes fizetést teljesít, a számla fizetési határidőn túl kifizetett összege után a Tervező részére a Ptk. 6:155 §-ban meghatározott késedelmi köteles fizetni. A Tervező késedelmi kamatának érvényesítése céljából felszólító levelet vagy késedelmi kamatterhelő levelet küld a Megrendelő nevére és címére. Tervező a behajtási költségátalányról szóló 2016. évi IX. törvény szerint behajtási költségátalányra jogosult.
2. **Akadályközlés**
   1. Ha a szerződő Felek valamelyike előreláthatólag nem tud szerződésszerűen teljesíteni, köteles a másik Felet az akadály felmerülése után, annak megjelölésével haladéktalanul, de legkésőbb két munkanapon belül írásban, Tervező a Megrendelőt a … faxszámra, Megrendelő a Tervezőt az … e-mail címre/… faxszámra értesíteni az akadály jellegének, illetve várható megszűnése idejének feltüntetésével.
   2. Akadálynak nem minősül a fizetési feltételekben foglaltak teljesítésének késedelme.
   3. Nem minősül akadálynak az akadályközlő fél által az ajánlatkérés, az ajánlattételi határidő időpontjában már ismert, olyan – teljesítést hátrányosan befolyásoló – körülmény, melyet az akadályközlő fél – tudomása ellenére – a teljesítés paramétereinek meghatározásakor nem vett figyelembe, vagy arról a másik felet nem tájékoztatta.
   4. Akadályközlés a fenti feltételek mellett is csak úgy fogadható el, ha annak a másik Fél igazolt tudomására jutása megelőzte az akadályozott feladat végrehajtási határidejét.
   5. Akadályközlés esetén az azt közlő Félnek bizonyítási kötelezettsége van.
3. **Vis maior**
   1. Az alábbiakban felsorolt események a Felek akaratán kívül álló – egyik félnek sem felróható – körülményekként mentesítik a Feleket jelen szerződés alapján terhelő kötelmeik teljesítése alól, feltéve, hogy ezen körülmények a jelen szerződés aláírását követően jönnek létre, illetve a jelen szerződés aláírását megelőzően jöttek létre, ám következményeik – melyek gátolják vagy késleltetik a szerződés teljesítését – az említett időpontban még nem voltak előre láthatók, így különösen, de nem kizárólagosan:
   2. természeti katasztrófák (villámcsapás, földrengés, árvíz, hurrikán és hasonlók);
   3. tűz, robbanás, járvány;
   4. radioaktív sugárzás, sugárszennyeződés;
   5. háború vagy más konfliktusok, megszállás ellenséges cselekmények, mozgósítás,  rekvirálás vagy embargó;
   6. felkelés, forradalom, lázadás, katonai vagy egyéb államcsíny, polgárháború és terrorcselekmények;
   7. zendülés, rendzavarás, zavargások.
   8. Vis maior események kihatásai:

Annak érdekében, hogy bármely vis maior esemény a fentiekkel összhangban a szerződéses kötelmek teljesítését akadályozó tényezőként felhozható legyen, a jelen szerződés teljesítésében akadályozott félnek írásban tájékoztatnia kell a másik felet a fenti különleges körülmények bekövetkeztéről. Ezt a tájékoztatást indokolatlan késedelem nélkül kell megtenni azt követően, hogy az illető szerződő Fél felismerte a kötelmek teljesítése alól mentesítő indokként felhozható körülmények felmerültét. A fenti értesítésben meg kell jelölni a teljesítés várható késedelmi időszakát is, amennyiben ez felmérhető az adott pillanatban.

Amennyiben a mentesülés indoka megszűnik, úgy erről a tényről a másik Felet is értesíteni kell (írásban is), továbbá lehetőség szerint arról is tájékoztatni kell, hogy a mentesülés indokát jelentő különleges körülmények miatt késedelmes intézkedéseket mikor foganatosítják.

1. **A szerződés módosítása, megszüntetése**
   1. A Szerződés feltételeit a Felek írásban módosíthatják, a Kbt. 141. §-ában foglaltaknak megfelelően.
   2. A Felek írásban, közösen aláírt okiratban rendelkeznek a szerződés megszűnésével kapcsolatos elszámolásról. A Felek a megszüntetésről rendelkező okiratban rendelkeznek a meghatározott megszűnési időpontig még fennálló és teljesítendő feladatairól.
2. **Kapcsolattartás a teljesítés során**
   1. Megrendelő részéről kapcsolattartásra kijelölt képviselő:

- név:

* 1. Megrendelő teljesítésigazolásra kijelölt képviselői:

- név:

* 1. Tervező képviselője:

- név:

1. **Egyéb rendelkezések**
   1. Tervező a szerződés teljesítéséhez csak a jelen szerződésben megnevezett alvállalkozó igénybevételéhez járul hozzá. Amennyiben a szerződés teljesítése folyamán tervezői igény merül fel további alvállalkozók igénybevételére, azt a Megrendelő részére írásban be kell jelenteni és a bejelentéssel egyidejűleg a Tervezőnek nyilatkoznia kell, hogy az érintett gazdasági szereplők vonatkozásában nem áll fenn a Pályázati felhívás szerinti előírt kizáró okok.
   2. Tervező kijelenti, hogy az általa igénybe vett valamennyi harmadik személy rendelkezik a szerződés teljesítéséhez igénybe vett tevékenységek vonatkozásában a tevékenységhez illeszkedő tevékenységi körrel, valamint rendelkezik az esetlegesen szükséges engedélyekkel, és minden egyéb a tevékenység végzéséhez szükséges igazolással.
   3. Tervező vállalja, hogy az általa igénybe vett alvállalkozók magatartásáért, mint sajátjáért felel.
   4. Tervező vállalja, hogy az általa igénybevett alvállalkozóval kötött alvállalkozói szerződésben egyértelműen rögzíti a jelen szerződés érintett pontjait.
   5. Tervező kijelenti, hogy az általa igénybevett alvállalkozó(k)nak tudomása van a 14.10-14.11. pontban foglaltakról.
   6. Tervező kijelenti, hogy a jelen szerződés teljesítése érdekében részéről eljáró személyek vele a munkajogi, illetve az egyéb irányadó jogszabályi feltételeknek megfelelő jogi kapcsolatban vannak. Azon jogkövetkezményekért, melyek az ezen követelményeknek nem megfelelő személyek bármilyen típusú foglalkoztatásából erednek, Tervező teljes körűen helytáll.
   7. Tervező tudomásul veszi, hogy jelen szerződésben foglalt kötelezettségei megszegéséből eredő károkért felelősséggel tartozik.
   8. Tervező tudomásul veszi, hogy az Állami Számvevőszék a 2011. évi LXVI. tv. 5.§ (5) bekezdése alapján vizsgálhatja az államháztartás alrendszereiből finanszírozott beszerzéseket és az államháztartás alrendszereinek vagyonát érintő szerződéseket a megrendelőnél (vagyonkezelőnél), a megrendelő (vagyonkezelő) nevében vagy képviseletében eljáró természetes személynél és jogi személynél, valamint azoknál a szerződő feleknél, akik, illetve amelyek a szerződés teljesítéséért felelősek, továbbá a szerződés teljesítésében közreműködő valamennyi gazdálkodó szervezetnél.
   9. Tervező tudomásul veszi, hogy a 355/2011. (XII. 30.) Kormányrendelet alapján elismeri a Kormányzati Ellenőrzési Hivatal jogosultságát a szerződéssel és a teljesítéssel kapcsolatos kikötések ellenőrzésére mind saját maga, mind alvállalkozói vonatkozásában.
   10. Tervező kötelezettséget vállal arra, hogy jelen beszerzési eljárás eredményeképpen létrejövő szerződés tartalmára vonatkozó, illetve a szerződés teljesítése során tudomására jutott, érdekkörébe tartozó információkat bizalmasan kezeli, azokat harmadik fél tudomására csak a Megrendelő írásbeli hozzájárulásával hozza, illetve kötelezettséget vállal arra, hogy mind maga, mind pedig összes alvállalkozója megfelelően biztosítja az összes, birtokában lévő, illetve a szerződés időtartama alatt vagy annak lezárása után tudomására jutó minősített információ védelmét.
   11. Tervező kötelezi magát arra, hogy a jelen szerződés teljesítése során nevében és alvállalkozója nevében sem jár el a Kbt. 25. §-ban részletezett összeférhetetlenségi szabályokba ütköző személy.
   12. A Kbt. 136. § (1) bekezdése alapján:

Tervező kötelezi magát arra, hogy szerződés teljesítése során nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek Tervező adóköteles jövedelmének csökkentésére alkalmasak, továbbá Tervező vállalja, hogy a szerződés teljesítésének teljes időtartama alatt tulajdonosi szerkezetét Megrendelő részére megismerhetővé teszi és a Kbt. 143. § (3) bekezdése szerinti ügyletekről Megrendelőt haladéktalanul értesíti.

A Kbt. 136. § (2) bekezdése alapján:

A külföldi adóilletőségű nyertes ajánlattevő köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.

* 1. A Szerződő felek megállapodnak, hogy:

Megrendelő a szerződést felmondhatja, vagy – a Ptk.-ban foglaltak szerint – a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) a Tervező nem biztosítja a Kbt. 138. §-ban foglaltak betartását, vagy a Tervező személyében érvényesen olyan jogutódlás következett be, amely nem felel meg a Kbt. 139. §-ban foglaltaknak;

* 1. A Szerződő felek megállapodnak, hogy:

Megrendelő köteles a szerződést felmondani, vagy – a Ptk.-ban foglaltak szerint – attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

* 1. A Szerződő felek megállapodnak, hogy:

Megrendelőként szerződő fél jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon –, ha

a) a Tervezőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) a Tervező közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

* 1. Amennyiben szerződő feleknek jelen szerződésből eredően jogvitájuk keletkezik, úgy azt elsődlegesen peren kívüli egyeztetés útján kívánják megoldani. Ennek sikertelensége esetére a Polgári perrendtartásról szóló 1952. évi III. törvény szerinti bíróság illetékességét ismerik el.
  2. Jelen szerződésben nem szabályozott kérdésekben a – 2013. évi V. törvény – Polgári Törvénykönyv szabályai, valamint a mindenkor hatályos vonatkozó jogszabályok irányadóak.
  3. A Honvédelmi Minisztérium és a Magyar Honvédség alárendeltjeinél bekövetkező szervezeti változások esetén a jelen szerződés alanyai – továbbá az abban szereplő egyéb szervezetek – jogutód szervezetei kötelesek és jogosultak a szerződés szerint eljárni. Megrendelő a szervezeti változásokat követően írásban ad tájékoztatást a Tervező részére (megnevezések, számlázás, kapcsolattartók, stb.).

Jelen szerződés – melyet a Felek elolvasás és értelmezés után, mint akaratukkal mindenben megegyezőt jóváhagyólag 4 példányban írták alá – mindkét fél általi aláírását követően az utolsó aláírás napján lép hatályba.

Jelen szerződés melléklete:

* + 1. sz. melléklet: Műszaki dokumentáció
    2. sz. melléklet: Pénzügyi/fizetési ütemterv (1 lap)
    3. sz. melléklet: Átláthatósági nyilatkozat

|  |  |  |
| --- | --- | --- |
| Budapest, 2017. ….. |  | Budapest, 2017. ….. |

|  |  |  |
| --- | --- | --- |
| …………………………. |  | ………….………………. |
| **Fodor Péter dandártábornok**  HM Védelemgazdasági Hivatal |  | **név**  ….. |
| főigazgató  ph. |  | ügyvezető  ph. |

Készült: 4 példányban

Egy példány: … lap

Ügyintéző (tel.):

Kapják: 1. sz. pld.: HM VGH BI

2. sz. pld.: Tervező

3. sz. pld.: HM VGH BEFKI

4. sz. pld.: HM VGH KSZEI

1. számú melléklet a ….. számú Tervezési szerződés tervezethez

# MŰSZAKI DOKUMENTÁCIÓ

*„KEHOP-3.3.0 Taszár, Repülőtér, „A” és „B” üzemanyagtelepek kármentesítése, tervezési feladat”*

A műszaki dokumentáció megegyezik a Kiegészítő Közbeszerzési Dokumentum 1. számú mellékleteként kiadott műszaki dokumentációval.

2. sz. melléklet: a … nyt. számú Tervezési szerződéshez

Pénzügyi/fizetési ütemterv

(Ajánlat alapján)

*„KEHOP-3.3.0 Taszár, Repülőtér, „A” és „B” üzemanyagtelepek kármentesítése, tervezési feladat”*

|  |  |  |  |  |
| --- | --- | --- | --- | --- |
| *„KEHOP-3.3.0 Taszár, Repülőtér, „A” és „B” üzemanyagtelepek kármentesítése, tervezési feladat”* | Előleg  (adott esetben) | Részszámla | Végszámla  (30%) | Mindösszesen |
| (70%) | |
| Nettó Ft |  |  |  |  |
| ÁFA (27%) |  |  |  |  |
| Összesen: |  |  |  |  |